**Kuopion kaupunginteatteri** on Kuopiossa sijaitseva Itä-Suomen suurin ammattiteatteri. Teatterinjohtaja on Tommi Auvinen.

Kuopion kaupunginteatterin ohjelmistossa on ollut, musikaaleja, puhenäytelmiä ja lastennäytelmiä. Keväällä 2020 ohjelmistossa oli omina uutuuksina valmistuivat *Kaksoiselämää* -musikaali, joka on rakennettu Juice Leskisen musiikin ympärille ja hiihtäjä Aino-Kaisa Saarisesta kertova *Tahto*.

Kuopion kaupunginteatteri tekee myös yleisötyötä, johon kuuluvat esimerkiksi tulevien esitysten avoimet harjoitukset ja kulissikurkistukset, joissa yleisö pääsee paikkoihin, joita se ei tavallisesti näe.

Historia
--------

Teatterin historia juontaa juurensa 1900-luvun alkuun, sillä vuonna 1902 Kuopion Työntekijäin Yhdistys perusti Kuopion Näytelmäseuran, joka vuonna 1910 muutti nimensä Kuopion Työväen Teatteriksi. Vuonna 1918 Kuopioon perustettiin myös toinen ammattiteatteri, Kuopion teatteri, jonka toiminta loppui kuitenkin 1920-luvulla varojen puutteeseen. Sen toiminnan jatkajaksi tuli Savon Näyttämö, joka toimi muutaman vuoden lähinnä harrastajateatterina. 1930-luvulla keskusteltiin Kuopion eri teatteritahojen yhdistämisestä, mutta se tapahtui vasta 27. elokuuta 1940, jolloin perustettiin Kuopion Yhteisteatteri. Vuoden 1976 alusta teatteri muuttui kunnalliseksi laitokseksi ja sai samalla uuden nimen Kuopion kaupunginteatteri.

Kuopion Yhteisteatteri toimi vuoteen 1959 asti Kuopion Työväentalossa, josta se siirtyi muutamaksi vuodeksi Pohjois-Savon ammattioppilaitoksen juhlasalin näyttämölle. Nykyinen teatterirakennus vihittiin käyttöön 1963, ja se on teatterin päänäyttämö. Rakennuksen ovat suunnitelleet arkkitehdit Risto-Veikko Luukkonen ja Helmer Stenros.

Nykypäivä
---------

Kuopion kaupunginteatterin 2000-luvun ensi vuosikymmenen suurin tuotanto oli Minna Canthin juhlavuodeksi 2007 valmistunut *Minna* -musikaali.

Teatterirakennukselle tehtiin peruskorjaus 2012–2014. Uudistuneessa talossa on kaksi katsomoa: 464-paikkainen Minna-näyttämö ja 184-paikkainen Maria-näyttämö. Rakennuksen ulkopuolelle tehtiin ulkoilmanäyttämö. Vanhan osan pinta-ala on 5 500 m² ja uuden laajennuksen 2 300 m². Teatterin palveluihin kuuluu myös tilavuokraus.

Tanssiteatteri Minimi siirsi esitystoimintansa Kuopion kaupunginteatterin tiloihin vuoden 2019 alusta. Kuopion kaupunginteatteri ja Tanssiteatteri Minimi tuottavat vuosittain esityksiä myös yhdessä.

Tunnustukset
------------

Kuopion kaupunginteatteri oli ehdolla Vuoden teatteriksi 2007.*lähde?* Kuopion kaupunginteatteri sai 2009 Suomen Näytelmäkirjailijaliiton myöntämän Kiitos kotimaisesta näytelmästä 2008 -adressin. Sen saa teatteri, jolla on ollut eniten liiton edustamia kotimaisia näytelmiä ohjelmistossaan. Se on myönnetty Kuopion kaupunginteatterille myös vuosina 1975 ja 1989.

Kuopion kaupunginteatterin ja Kuopion Yhteisteatterin johtajat
--------------------------------------------------------------

* Urho Lahti (1940–1943)
* Matti Aro (1943–1945)
* Uno Wikström (1945–1947)
* Niilo Kuukka (1947–1953)
* Tauno Lehtihalmes (1953–1965)
* Aimo Hiltunen (1965–1974)
* Kurt Nuotio (1974–1978)
* Kaija Siikala (1978–1985)
* Mikko Viherjuuri (1985–1987)
* Kari Paukkunen (1987–1991)
* Ossi Wallius (1991–1996)
* Heikki Mäkelä (1996–2001)
* Heikki Kujanpää (2001–2003)
* Olli-Matti Oinonen (vt.) (2004)
* Lasse Lindeman (2004–2013)
* Pekka Laasonen (1.8.2013–2019)
* Tommi Auvinen (2019–)

Nykyisiä ja entisiä näyttelijöitä
---------------------------------


|  |  |
| --- | --- |
| 
* Kristiina Elstelä
* Henna Haverinen
* Irmeli Heinänen
* Mikko Hänninen
* Risto Korhonen
* Svante Korkiakoski
* Sina Kujansuu
* Outi Kärpänen
* Antti Launonen
* Karri Lämpsä
* Soili Markkanen
* Leo Pentti
* Ilkka Pentti

 | 
* Tuija Piepponen
* Auli Poutiainen
* Mikko Rantaniva
* Vieno Saaristo
* Mauri Saikkonen
* Ari-Kyösti Seppo
* Anita Sohlberg
* Markku Söderström
* Allu Tuppurainen
* Puntti Valtonen
* Sirkka-Liisa Wilén
* Anna Lipponen

Lähde (nykyiset näyttelijät)
 |

Lähteet
-------

1. ↑  Takana lähes kolme vuotta teatterirakentamista (Internet Archivessa, tallennettu 29.6.2014)  23.6.2014. Kuopion kaupunki.  Arkistoitu 29.6.2014. Viitattu 26.12.2014.
2. ↑  Kiitos kotimaisesta näytelmästä 2008 -adressi Kuopion kaupunginteatterille  23.3.2009. Suomen Näytelmäkirjailijat ja Käsikirjoittajat.  Arkistoitu 31.7.2023. Viitattu 31.7.2023.
3. ↑  Löf, Risto: Kuopion kaupunginteatterin uusi johtaja on valittu *Savon Sanomat*.  20.11.2012. Viitattu 21.11.2012. [vanhentunut linkki]
4. ↑  Malinen, Markku: Kuopion kaupunginteatterin uusi johtaja on Tommi Auvinen *Yle uutiset*.  9.4.2019. Viitattu 9.4.2019.
5. ↑  Taiteellinen henkilökunta Kuopion kaupunginteatteri. Viitattu 31.7.2023.

Aiheesta muualla
----------------

* Kuvia tai muita tiedostoja aiheesta **Kuopion kaupunginteatteri** Wikimedia Commonsissa

* Kuopion kaupunginteatterin verkkosivut

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Kuopion kaupunginteatteri (Q11873577)ohje |
| --- |
|  |
| esiintymä kohteesta | teatteri |
|  |
| valtio | Suomi |
|  |
| sijaitsee hallinnollisessa yksikössä | Kuopio |
|  |
| katuosoite | Niiralankatu 2 |
|  |
| koordinaatit | 62°53′34″N 27°39′54″E﻿ / ﻿62.8928°N 27.665°E﻿ / 62.8928; 27.665 |
|  |
|  |

 |